pythainlp/thai-wiki-dataset-v4 huggingface dataset:
เจ้าชายอเล็กซานเดอร์แห่งเนเธอร์แลนด์

เจ้าชายอเล็กซานเดอร์แห่งเนเธอร์แลนด์  ประสูติเมื่อวันที่ 2 สิงหาคม ค.ศ. 1818 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ พระองค์ทรงเป็นพระบรมวงศานุวงศ์แห่งเนเธอร์แลนด์พระองค์แรกที่ได้ฉายพระรูป โดยพระรูปนั้นทรงประทับขณะทรงม้า พระองค์ทรงเข้าเรียนพร้อมด้วยพระเชษฐาคือ พระเจ้าวิลเลิมที่ 3 แห่งเนเธอร์แลนด์ และเมื่อทรงเจริญพระชันษา ทรงรับราชการทหาร ก่อนที่จะสิ้นพระชนม์ลงเมื่อวันที่ 20 กุมภาพันธ์ ค.ศ. 1848 สิริพระชันษา 29 ปี
เจ้าชายเออร์เนต แคชเมียร์แห่งเนเธอร์แลนด์

เจ้าชายเออร์เนต แคชเมียร์แห่งเนเธอร์แลนด์ (21 พฤษภาคม ค.ศ. 1822 - 22 ตุลาคม ค.ศ. 1822) พระราชโอรสพระองค์ที่สี่ในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย
พระประวัติ.
เจ้าชายเออร์เนต แคชเมียร์แห่งเนเธอร์แลนด์  ประสูติเมื่อวันที่ 21 พฤษภาคม ค.ศ. 1822 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย สมเด็จพระราชินีแห่งเนเธอร์แลนด์ ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ พระองค์ทรงได้รับบัพติศมาที่ 18 มิถุนายน ปีเดียวกัน หลังจากนั้นพระองค์ทรงประชวรด้วยโรค ภาวะโพรงสมองคั่งน้ำ และสิ้นพระชนม์ลงเมื่อวันที่ 22 ตุลาคม ปีเดียวกัน
พรศักดิ์ พูลสวัสดิ์

พลเอก พรศักดิ์ พูลสวัสดิ์ หรือ บิ๊กเดฟ ที่ปรึกษารักษาราชการแทนรัฐมนตรีว่าการกระทรวงกลาโหม (พล.อ.ณัฐพล นาคพาณิชย์) อดีตผู้ช่วยผู้บัญชาการทหารบก อดีตแม่ทัพภาคที่ 4 และอดีตประธานคณะกรรมการอำนวยการรักษาความมั่นคงภายในภาค 4 ในภารกิจดับไฟใต้ รวมถึงเป็นบุคคลสำคัญในการคลี่คลายสถานการณ์วิกฤติหลายเหตุการณ์
ประวัติ.
พล.อ.พรศักดิ์ เป็นชาวอำเภอเกาะสมุย จังหวัดสุราษฎร์ธานี เขาเป็นนักเรียนเตรียมทหารรุ่น 20 และนักเรียนนายร้อยพระจุลจอมเกล้ารุ่น 31 โดยได้รับการบรรจุรับราชการในพื้นที่ภาคใต้ของประเทศไทยตลอดมา เขามีบทบาทสำคัญต่อการคลี่คลายสถานการณ์วิกฤติต่าง ๆ อาทิ เหตุจลาจลครั้งใหญ่ที่เรือนจำปัตตานี และเหตุระเบิดรถไฟ ในปี พ.ศ. 2559
เดือนเมษายน พ.ศ. 2560 พล.อ.พรศักดิ์ และทีมลงพื้นที่พบผู้นำท้องถิ่น หลังมีการร้องเรียนเรื่องดินจากการสร้างท่าอากาศยานเกาะพะงันไหลลงสู่ทะเล ทำให้ทะเลมีสีแดงกินพื้นที่กว่า 1 กิโลเมตร ซึ่งอาจส่งผลกระทบต่อแนวปะการัง และเดินทางสู่เกาะเต่า เพื่อติดตามเรื่องการบุกรุกป่าต้นน้ำ รวมทั้งปัญหาขยะ ตลอดจนเตรียมจัดระเบียบเมืองท่องเที่ยว เนื่องด้วยเกาะพะงันและเกาะเต่าเป็นแหล่งท่องเที่ยวที่สำคัญของประเทศ ส่วนในเดือนมิถุนายนของปีเดียวกัน เขาได้เปิดเผยถึงความสำคัญของเกาะสมุยในฐานะแหล่งท่องเที่ยว ซึ่งทุกปีเวลาฝนตกมักจะมีน้ำท่วม เนื่องด้วยมีการก่อสร้างขวางทางน้ำและการบุกรุกพื้นที่สาธารณะ ครั้นหน้าแล้งก็ขาดแคลนน้ำ เนื่องด้วยการแผ้วถางทำลายป่าต้นน้ำ ซึ่งส่งผลเสียต่อเศรษฐกิจการท่องเที่ยว จึงต้องการเข้าตรวจสอบ ร่วมกับหลายฝ่าย เพื่อร่วมมือแก้ปัญหา
ส่วนในเดือนกุมภาพันธ์ พ.ศ. 2561 พล.อ.พรศักดิ์ เป็นผู้สั่งการให้ พ.อ.ธวัชชัย ทับทิมสงวน นายทหารสืบสวนสอบสวน กองทัพภาคที่ 4 นำเจ้าหน้าที่ทหารเฉพาะกิจ ร่วมกับตำรวจเข้าตรวจสอบโฮสเทลเถื่อนที่มีชาวต่างชาติเป็นเจ้าของในเกาะเต่า เนื่องด้วยส่งผลกระทบต่อการประกอบอาชีพสำหรับชาวไทย รวมถึงต่อความมั่นคงของประเทศ
ภายหลังได้ก้าวขึ้นสู่ตำแหน่งแม่ทัพภาคที่ 4 โดยในเดือนกันยายน พ.ศ. 2561 พลเอก พรศักดิ์ พูลสวัสดิ์ ได้เข้าเยี่ยมคารวะอาศิส พิทักษ์คุมพล จุฬาราชมนตรี โดยเขาได้เสนอแนวทางแก้ไขปัญหายาเสพติดอย่างจริงจัง หลังจากการพูดคุย ท่านผู้นำศาสนาได้ยืนยันว่าองค์กรศาสนาภายใต้การนำของจุฬาราชมนตรีจะให้การสนับสนุนแนวทางแก้ไขปัญหายาเสพติดของแม่ทัพภาคที่ 4 อย่างเต็มที่
เดือนพฤศจิกายน พ.ศ. 2561 พล.อ.พรศักดิ์ เป็นผู้เสนอนโยบายให้ตรวจสอบเงินอุดหนุนรายหัวนักเรียน รวมถึงคุณภาพทางการศึกษา เพื่อป้องกันการทุจริต
นอกจากนี้ เขายังดำรงตำแหน่งอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
กิจกรรมเพื่อสังคม.
วันที่ 2 พฤศจิกายน พ.ศ. 2561 พล.อ.พรศักดิ์ ได้เป็นประธานเกิดกิจกรรม "ปฏิบัติการรวมพลังแก้ไขปัญหายาเสพติด คืนความสุขจังหวัดชายแดนภาคใต้" ที่มหาวิทยาลัยราชภัฏยะลา โดยมีส่วนราชการและประชาชนในพื้นที่จังหวัดชายแดนภาคใต้เข้าร่วมกิจกรรมกว่า 1,000 คน ต่อมา ในวันที่ 7 พฤศจิกายน เขาได้เดินทางมาพบปะนักศึกษาที่คณะรัฐศาสตร์ มหาวิทยาลัยสงขลานครินทร์ เพื่อเสริมสร้างความเข้าใจในนโยบายการแก้ปัญหายาเสพติด
อกาลตาคัต

อกาลตาคัต หรือ อกาลตัขต์  เป็นคุรุทวาราหนึ่งในห้าตัขต์ (คุรุทวาราที่ทรงอำนาจที่สุดของซิกข์) เป็นหนึ่งในหมู่อาคารในหริมันทิรสาหิบ อมฤตสาร์ รัฐปัญจาบ แปลว่า "พระที่นั่งของผู้ที่ "อกาล"" คือ ผู้ที่เป็นนิรันดร์ ตัขต์แห่งนี้ถูกสร้างโดยคุรุหริโควินท์ (Guru Hargobind) เพื่อเป็นศูนย์รวมของความยุติธรรมและพิจารณาปัญหาทางโลกที่เกิดขึ้นในหมู่ชาวซิกข์และเป็นที่อยู่ของโฆษกสูงสุดของซิกข์ที่เรียกว่า ชเถทาร (Jathedar)
เดิมทัขต์แห่งนี้เรียกว่า "อกาลบูงา" (Akal Bunga) สร้างขึ้นเมื่อวันที่ 15 มิถุนายน ค.ศ. 1601 โดยท่านคุรุหริโกพินทะ ในพิธีวางศิลาฤษ์ท่านได้วางกริชสองอันไว้บนฐาน อันหนึ่งแสดงถึงการทำงานด้านจิตวิญญาณ (ปิรี; piri) อีกกริชหนึ่งแสดงถึงการทำงานทางโลก (มิรี; miri)
อาคารถูกทำลายอย่างหนักในราวคริสต์ศตวรรษที่ 18 หลังการบุกทำลายอกาลทัขต์และหริมันทิรสาหิบของพระเจ้าอาห์เม็ด ชาห์ อับดาลี (Ahmed Shah Abdali) หลังจากการทำลายล้าง ท่านมหาราชา หริสิงห์นัลวะ (Hari Singh Nalwa) ได้ทรงบูรณะอาคารขึ้นใหม่ และตกแต่งอาคารด้วยทองคำ อาคารถูกทำลายอย่างรุนแรงครั้งล่าสุดในปี ค.ศ. 1984 ในการโจมตีหริมันทิรสาหิบของปฏิบัติการดาวน้ำเงิน
คุรุอรชุน

คุรุอรชุน  หรือในบางเอกสารทับศัพท์อิงภาษาอังกฤษว่า คุรุอาร์จัน เป็นคุรุศาสดาองค์ที่ 5 ของศาสนาซิกข์ ท่านได้รวบรวมบันทึกของซิกข์ขึ้นเป็นเอกสารลายลักษณ์อักษรและจัดเป็นหมวดหมู่ขึ้นครั้งแรก โดยเรียกเอกสารชุดที่ท่านรวบรวมเขียนขึ้นนั้นว่า "คัมภีร์ อดิ กรันตะ" (Adi Granth) ซึ่งต่อมาได้ถูกต่อยอดเป็นคัมภีร์ศักดิ์สิทธิ์ของศาสนาซิกข์ "มหาคัมภีร์ คุรุกรันตสาหิบ" (Guru Granth Sahib)
ท่านเกิดในเมืองโคอินทวาล (Goindval) ในแคว้นปัญจาบ ท่านเป็นบุตรคนสุดท้องของคุรุรามดาส (ซึ่งในขณะนั้นยังใช้ชื่อว่า ภาอี เชฐา; Bhai Jetha) กับ มทา ภานี (Mata Bhani) ธิดาของคุรุอมรทาส อาจกล่าวได้ว่าท่านเป็นคุรุศาสดาองค์แรกที่เป็นซิกข์แต่กำเนิด ต่างจากองค์ก่อน ๆ ที่เปลี่ยนศาสนามาจากศาสนาฮินดูเป็นซิกข์ในภายหลัง ท่านคุรุอรชุนดำรงตำแหน่งเป็นผู้นำศาสนาและจิตวิญญาณของชาวซิกข์ร่วม 25 ปี นอกจากนี้ท่านยังสืบทอดการก่อสร้างวิหารต่อจากคุรุรามดาสผู้ขุดสระน้ำอมฤตและสร้างเมืองอมฤตสาร์ โดยท่านได้ก่อสร้างดะบาสาหิบจนสมบูรณ์ ซึ่งต่อมาได้พัฒนาเป็นหริมันทิรสาหิบ แห่งอมฤตสาร์ และท่านคุรุอรชุนยังได้ประมวลเพลงสวดภาวนาของคุรุศาสดาองค์ก่อนหน้าและคำสอนต่าง ๆ เป็นคัมภีร์อดิ กรันตะ และอัญเชิญประดิษฐานในหริมันทิรสาหิบ
ท่านคุรุอรชุนยังพัฒนาระบบ "มสันท์" (Masand) ซึ่งคุรุรามดาสได้วางรากฐานไว้ขึ้นเสียใหม่ โดยเสนอระบบการบริจาคเงินของซิกข์ให้บริจาคทรัพย์สิน สินค้า หรือการบริการเป็นจิตอาสา ให้ได้ 1 ใน 10 ของที่ตนมีถวายแด่องค์กรของซิกข์ หากไม่พร้อมที่จะบริจาคจำนวนเท่านั้นก็มิได้เป็นปัญหาอะไร ให้บริจาคเท่าที่ตนให้ได้และไม่ทรมานตนเอง นอกจากการสร้างกองทุน "ทัศวันธ์" (Dasvand) ที่รับบริจาคแล้ว ท่านคุรุยังริเริ่มระบบการศึกษาศาสนาซิกข์อย่างเป็นระบบขึ้นในมสันต์ เพื่อเผยแผ่ศาสนาไปยังคนรุ่นใหม่ที่สนใจในภูมิภาคปัญจาบ
ในสมัยของท่านนั้น กองทุนทาสวันต์ถือได้ว่ามั่งคั่งเป็นอย่างมาก สามารถนำไปสร้างศาสนสถาน (คุรุทวารา) จำนวนมาก และ "ลังเกอร์" หรือ "ลังกัร" (Lankar) ที่คนไทยเรียกกันว่า โรงครัวพระศาสดา ซึ่งเป็นโรงครัวอาหารแจกจ่ายโดยไม่เสียค่าใช้จ่ายอีกเช่นกัน
ท่านคุรุอรชุนถูกจับโดยพระราชกระแสของจักรพรรดิชะฮันคีร์ แห่งจักรวรรดิโมกุล และถูกร้องขอให้เปลี่ยนศาสนาเป็นอิสลาม ซึ่งท่านยืนยันปฏิเสธ จนสุดท้ายถูกทรมานจนถึงแก่ชีวิตในปี ค.ศ. 1606 นักประวัติศาสตร์ยังเป็นที่ถกเถียงว่าท่านคุรุเสียชีวิตจากการทรมานอย่างหนักหรือจากการถูกสั่งประหารชีวิตด้วยการทำให้จมน้ำหรือกดน้ำ การสละชีพเพื่อความเชื่อ (martyrdom) ของท่านนั้นถือเป็นเหตุการณ์สำคัญที่สุดเหตุการณ์หนึ่งในประวัติศาสตร์ซิกข์ ปัจจุบันบริเวณที่เชื่อกันว่าเป็นที่สำเร็จโทษของท่าน ได้สร้างเป็นคุรุทวาราชื่อว่า คุรุทวาราเดราสาหิบ (Gurdwara Dera Sahib) ปัจจุบันตั้งอยู่เยื้องกับมัสยิดบาดชาฮี ในเมืองละฮอร์ ประเทศปากีสถาน
บ็อบ ฮานเนอร์

บ็อบ ฮานเนอร์
บ็อบ ฮานเนอร์ (19 เมษายน ค.ศ. 1945 – 2 มกราคม ค.ศ. 2019) เป็นนักการเมืองและนักธุรกิจชาวอเมริกัน
ประวัติ.
บ็อบ ฮานเนอร์เป็นสมาชิกสภาผู้แทนราษฎรแห่งรัฐจอร์เจีย ตั้งแต่ปี ค.ศ. 1974 จนถึงปี ค.ศ. 2013 เป็นสมาชิกสังกัดพรรคริพับลิกัน นอกจากนี้ยังทำอาชีพชาวนา โดยอาศัยอยู่ที่รัฐจอร์เจีย ฮานเนอร์เสียชีวิตเมื่อวันที่ 2 มกราคม ค.ศ. 2019
เฮอร์มันน์ ฮันเซน เออร์ซราด

เฮอร์มันน์ ฮันเซน เออร์ซราด
เฮอร์มันน์ ฮันเซน เออร์ซราด (14 กรกฎาคม ค.ศ. 1837– 14 กุมภาพันธ์ ค.ศ. 1927) เป็นชาวนาและนักการเมืองชาวนอร์เวย์จากพรรคเสรีนิยม ได้รับการเลือกตั้งเป็นผู้แทนราษฎรในการเลือกตั้งปี 1891, 1894 และ 1897  และเป็นนายกเทศมนตรีตั้งแต่ปี ค.ศ. 1879 จนถึงปี ค.ศ. 1904
คล้อย บุญเรือน

คล้อย บุญเรือน
คล้อย บุญเรือน (เกิดเมื่อวันที่ 12 กุมภาพันธ์ ค.ศ. 1967) เป็นนักการเมืองชาวกัมพูชา โดยก่อนหน้านี้สังกัดพรรคสงเคราะห์ชาติ ตั้งแต่ปี ค.ศ. 2003 จนถึงปี ค.ศ. 2012 และพรรคสมรังสี ตั้งแต่ปี ค.ศ. 2012 จนถึงปี ค.ศ. 2017 โดยเป็นผู้แทนราษฎรจังหวัดตาแก้ว (ค.ศ. 2003-2008) และจังหวัดกำปงจาม (ค.ศ. 2008-2014)
เจีย โพต

เจีย โพต (เกิดเมื่อวันที่ 2 มกราคม ค.ศ. 1974) เป็นนักการเมืองชาวกัมพูชา โดยเป็นผู้แทนราษฎรสังกัดพรรคสมรังสี จังหวัดไพรแวง ในรัฐสภากัมพูชา ตั้งแต่ปี ค.ศ. 2003
References.
<templatestyles src="Reflist/styles.css" />
กรดไขมันไม่อิ่มตัวมีพันธะคู่หลายคู่

กรดไขมันไม่อิ่มตัวมีพันธะคู่หลายคู่ (ตัวย่อ PUFA) เป็นกรดไขมันที่มีพันธะคู่มากกว่าหนึ่งในโครงสร้าง
สารประกอบสำคัญต่าง ๆ หลายอย่าง เช่น กรดไขมันจำเป็นและน้ำมันชักแห้ง (drying oil) อยู่ในกลุ่มกรดไขมันนี้
PUFA อาจแบ่งเป็นกลุ่มต่าง ๆ ตามโครงสร้างทางเคมีรวมทั้ง
ประเภท.
Methylene-interrupted polyenes.
กรดไขมันเหล่านี้มีพันธะคู่แบบ "ซิส" (cis) 2 คู่หรือยิ่งกว่านั้นซึ่งแยกจากกันโดย methylene bridge เดี่ยว (-#เปลี่ยนทาง 
รูปแบบนี้บางครั้งก็เรียกด้วยว่า "divinylmethane pattern"
กรดไขมันจำเป็นทั้งหมดคือกรดไขมันโอเมกา-3 และโอเมกา-6 อยู่ในรูปแบบ methylene-interrupted fatty acid นี้
หน้าที่และผล.
ผลทางชีวภาพของกรดไขมันโอเมกา-3 และโอเมกา-6 ส่วนมากอำนวยโดยอันตรกิริยาที่มีต่อกันและกัน
การกระตุ้น

ในสาขาชีวเคมี การกระตุ้น หรือ การก่อกัมมันต์
ทั่วไปหมายถึงกระบวนการที่บางสิ่ง (เช่นโปรตีนหรือหน่วยรับเป็นต้น) ได้การจัดเตรียมหรือการกระตุ้นเพื่อทำปฏิกิริยาเคมีต่อ ๆ ไป
เคมี.
ในสาขาเคมี การกระตุ้นหมายถึงการแปรสภาพที่ผันกลับได้ของโมเลกุลหนึ่ง ๆ ไปเป็นสารเคมีที่คล้าย ๆ กัน หรือไปมีสภาวะทางกายภาพที่คล้าย ๆ กันอีกอย่างหนึ่ง โดยมีลักษณะเฉพาะว่า สภาพที่เป็นผลนี้มีแนวโน้มที่จะเกิดปฏิกิริยาทางเคมีโดยเฉพาะ ๆ มากยิ่งขึ้น
ดังนั้น การกระตุ้นจึงเป็นแนวคิดตรงข้ามกับ "protection" ซึ่งมีผลเป็นสภาพซึ่งมีแนวโน้มที่จะเกิดปฏิกิริยาทางเคมีโดยเฉพาะ ๆ น้อยลง
พลังงานก่อกัมมันต์
คือพลังงานที่จำเป็นเพื่อกระตุ้น/ก่อกัมมันต์อาจค่อนข้างน้อย ซึ่งบ่อยครั้งอาจได้จากความร้อนที่ขึ้น ๆ ลง ๆ โดยสุ่มตามธรรมชาติที่โมเลกุลนั้นเองมี (คือ ไม่ต้องได้พลังงานจากภายนอก)
สาขาทางเคมีที่ศึกษาประเด็นนี้เรียกว่า จลนพลศาสตร์เคมี (chemical kinetics)
ชีววิทยา.
ชีวเคมี.
ในสาขาชีวเคมี การกระตุ้น หรือที่เรียกโดยเฉพาะว่า การกระตุ้นทางชีวภาพ (bioactivation) เป็นสภาพที่เอนไซม์หรือโมเลกุลที่มีฤทธิ์ทางชีวภาพอื่น ๆ เกิดได้สมรรถภาพเพื่อออกฤทธิ์ เช่น proenzyme ที่ไม่มีฤทธิ์ได้แปลงสภาพเป็นเอนไซม์ที่มีฤทธิ์เร่งปฏิกิริยาซับสเตรตของมันให้เปลี่ยนเป็นผลผลิต
การกระตุ้นทางชีวภาพอาจหมายถึงกระบวนการที่ยา prodrug ที่ไม่มีฤทธิ์ ได้เปลี่ยนอาศัยเมแทบอลิซึมในร่างกายให้เป็นเมแทบอไลต์/คือยาที่มีฤทธิ์ เช่นการเปลี่ยน protoxin ที่ยังไม่มีฤทธิ์ให้เป็นสารที่มีพิษทางชีวภาพจริง ๆ ที่พบในกระบวนการแปรเป็นสารพิษ (toxication) 
เอนไซม์อาจก่อกัมมันต์ทางชีวภาพได้ทั้งโดยแบบที่ผันกลับได้ (reversible) และผันกลับไม่ได้ (irreversible) กลไกหลักของการกระตุ้นทางชีวภาพที่ผันกลับไม่ได้ก็คือ การแยกโปรตีนส่วนหนึ่งออก (cleavage) กลายเป็นเอนไซม์ที่มีฤทธิ์ ส่วนกลไกหลักของการกระตุ้นทางชีวภาพที่ผันกลับได้ก็คือ โคแฟกเตอร์จะจับกับเอนไซม์ ซึ่งก็จะมีฤทธิ์ตราบเท่าที่ยังจับกันอยู่ และหยุดมีฤทธิ์เมื่อแยกออกจากกัน
ในกระบวนการสังเคราะห์โปรตีน ทีอาร์เอ็นเอ (tRNA) จะขนส่งกรดอะมิโนไปเติมให้กับโซ่โพลีเพปไทด์ที่กำลังยาวขึ้นบนไรโบโซม โดยก่อนที่จะถ่ายโอนกรดอะมิโนไปให้ไรโบโซม tRNA จะต้องสร้างพันธะโคเวเลนต์กับกรดอะมิโนด้วยปลายที่เป็น 3' CCA ซึ่งเร่งปฏิกิริยาโดย aminoacyl-tRNA synthetase และต้องใช้อะดีโนซีนไตรฟอสเฟต (ATP) โมเลกุลหนึ่ง กรดอะมิโนที่ยึดกับ tRNA เรียกว่า aminoacyl-tRNA และจัดเป็นโมเลกุลก่อกัมมันต์ในการแปลรหัสโปรตีน เมื่อมีสภาพก่อกัมมันต์แล้ว aminoacyl-tRNA ก็อาจถ่ายโอนไปยังไรโบโซม แล้วเติมกรดอะมิโนให้กับโซ่โพลีเพปไทด์ที่กำลังยาวขึ้น
วิทยาภูมิคุ้มกัน.
ในสาขาวิทยาภูมิคุ้มกัน การกระตุ้นเป็นการแปรสภาพเม็ดเลือดขาวหรือเซลล์อื่น ๆ ที่มีบทบาทในระบบภูมิคุ้มกัน ในนัยกลับกัน การหยุดกระตุ้น (deactivation) หมายถึงการแปรสภาพในทางกลับกัน ดุลของกระบวนการสองอย่างนี้จะต้องควบคุมอย่างเข้ม เพราะการกระตุ้นน้อยเกินไปจะทำให้ติดเชื้อได้ง่าย และมากเกินไปก็จะเป็นเหตุของโรคภูมิต้านตนเอง การกระตุ้นและการหยุดกระตุ้นเป็นผลของปัจจัยหลายอย่าง รวมทั้ง cytokines, soluble receptors, arachidonic acid metabolites, สเตอรอยด์, receptor antagonists, adhesion molecules, ผลผลิตของแบคทีเรียและไวรัส
สรีรวิทยาไฟฟ้า.
ในสาขาสรีรวิทยาไฟฟ้า (electrophysiology) การกระตุ้นหมายถึงการเปิดคือการแปรโครงรูป (conformational change) ของช่องไอออน ที่ทำให้ไอออนไหลผ่านช่องได้
เชิงอรรถและอ้างอิง.
<templatestyles src="Reflist/styles.css" />
น้ำมันถั่วเหลือง

น้ำมันถั่วเหลือง เป็นน้ำมันพืชที่ได้จากเมล็ดของถั่วเหลือง ("Glycine max") เป็นน้ำมันประกอบอาหารที่นิยมที่สุด แต่เพราะเป็นน้ำมันชักแห้งด้วย จึงสามารถใช้เป็นองค์ประกอบพื้นฐานของหมึกพิมพ์ (หมึกถั่วเหลือง) และสีน้ำมัน
ประวัติ.
บันทึกจีนซึ่งหาอายุได้ 2,000 ปีก่อน ค.ศ. กล่าวถึงการเพาะปลูกถั่วเหลืองเพื่อทำน้ำมัน
แต่วรรณกรรมจีนโบราณก็แสดงว่า มีการเพาะปลูกถั่วเหลืองอย่างกว้างขวางเพราะมีคุณค่าสูงเพื่อผลิตน้ำมันตั้งแต่ยุคก่อนเขียนบันทึกแล้ว
การผลิต.
การสกัดน้ำมันเริ่มจากการทำเมล็ดให้แตก แล้วอุ่นให้ถึงอุณหภูมิ 60-88 °C ขึ้นอยู่กับความชื้น นำผ่านลูกกลิ้ง/ลูกรีดให้เป็นเกล็ดเพื่อเพิ่มพื้นที่ผิวให้สกัดได้อย่างมีประสิทธิภาพ แล้วสกัดด้วยตัวทำละลายคือเฮกเซน น้ำมันที่ได้จะทำให้บริสุทธิ์ (refined) ผสมเพื่อใช้ในการต่าง ๆ และบางครั้งเติมไฮโดรเจน (hydrogenation) น้ำมันทั้งแบบเหลวและแบบเติมไฮโดรเจนวางขายเป็นน้ำมัน/ไขมันพืช ซึ่งเป็นส่วนผสมของอาหารแปรรูปต่าง ๆ มากมาย ส่วนที่เหลือของเมล็ดจะใช้เป็นอาหารสัตว์
ในฤดูเพาะปลูกปี 2002-2003 โลกผลิตน้ำมันถั่วเหลืองทั้งหมด 30.6 ล้านตัน โดยเป็นครึ่งหนึ่งของน้ำมันพืชที่ใช้ทาน เป็น 30% ของไขมันและน้ำมันที่ผลิตจากสัตว์และพืชเขตร้อนทั้งหมด
องค์ประกอบ.
น้ำมันถั่วเหลือง 100 ก. มีไขมันอิ่มตัว 16 ก. ไขมันไม่อิ่มตัวมีพันธะคู่เดี่ยว 23 ก. และไขมันไม่อิ่มตัวมีพันธะคู่หลายคู่ 58 ก.
ไตรกลีเซอไรด์ของถั่วเหลืองมีไขมันไม่อิ่มตัวมีพันธะคู่หลายคู่หลักเป็นกรดลิโนเลนิกอัลฟา (C-18:3) ในอัตราส่วน 7-10% และกรดลิโนเลอิก (C-18:2) ในอัตราส่วน 51%
และมีไขมันไม่อิ่มตัวมีพันธะคู่เดี่ยวหลักเป็นกรดโอเลอิก (C-18:1) ที่ 23% 
มันยังมีกรดไขมันอิ่มตัว คือ stearic acid (C-18:0) 4% และกรดปาลมิติก (C-16:0) 10%
อัตราส่วนที่สูงของไขมันไม่อิ่มตัวซึ่งออกซิไดซ์ได้ง่ายเป็นคุณสมบัติที่ไม่ดีในการบางอย่าง เช่น เป็นน้ำมันประกอบอาหาร ในปี 2004 บริษัท 3 บริษัทคือ มอนซานโต้, DuPont/Bunge และ Asoyia จึงได้เริ่มวางขายถั่วเหลืองดัดแปลงพันธุกรรม Roundup Ready soybean ซึ่งมี กรดลิโนเลนิกต่ำ แต่กระบวนการเติมไฮโดรเจน (hydrogenation) ก็สามารถใช้ลดความไม่อิ่มตัวของกรด แต่ถ้าเติมไฮโดรเจนเพียงบางส่วน (partially hydrogenated) น้ำมันที่ได้ส่วนหนึ่งก็จะเป็นไขมันทรานส์
การใช้.
เป็นอาหาร.
น้ำมันถั่วเหลืองโดยมากใช้ทอด/ผัด และอบขนม/อาหารแต่ก็ใช้เป็นเครื่องปรุงรสสลัดด้วย
เป็นน้ำมันชักแห้ง.
น้ำมันถั่วเหลืองเป็นน้ำมันชักแห้งชนิดหนึ่ง ซึ่งหมายความจะค่อย ๆ แข็งเมื่อถูกกับอากาศโดยกระบวนการพอลิเมอไรเซชันอาศัยอนุมูลอิสระ แล้วกลายเป็นของแข็งที่ยืดหยุ่นได้ ใส และกันน้ำได้เพราะเหตุนี้ จึงใช้ทำหมึกพิมพ์และสีน้ำมันแต่น้ำมันประเภทอื่น เช่น น้ำมันเมล็ดฝ้าย อาจดีกว่าเมื่อใช้เป็นน้ำมันชักแห้งในบางกรณี
เป็นสารทำให้คงสภาพในสารขับไล่แมลง.
แม้น้ำมันเองจะไม่มีฤทธิ์ไล่แมลงโดยตรง แต่ก็ใช้เป็นสารทำให้คงสภาพ (fixative) เพื่อยืดระยะฤทธิ์น้ำมันหอมระเหย เช่น น้ำมันตะไคร้ ในสารขับไล่แมลงพาณิชย์หลายยี่ห้อ
เชิงอรรถและอ้างอิง.
<templatestyles src="Reflist/styles.css" />
แม่น้ำโอคา

แม่น้ำโอคา  เป็นแม่น้ำทางตอนกลางของประเทศรัสเซีย เป็นแม่น้ำฝั่งขวาของแม่น้ำวอลกาที่ใหญ่ที่สุด ไหลผ่านแคว้นโอริออล แคว้นตูลา แคว้นคาลูกา แคว้นมอสโก แคว้นเรียซัน แคว้นวลาดีมีร์ และแคว้นนิจนีนอฟโกรอด แม่น้ำมีความยาว and its catchment area เมืองหลวงของรัสเซีย กรุงมอสโกตั้งอยู่บนหนึ่งในแควของแม่น้ำสายนี้ที่ชื่อ แม่น้ำมอสควา
โปรตีโอไกลแคน

proteoglycan เป็นโปรตีน
ที่ผ่านกระบวนการไกลโคซิเลชัน (glycosylation) มาแล้วอย่างเข้มข้น
หน่วยพื้นฐานของมันประกอบด้วย "โปรตีนแกน" ที่ยึดอยู่กับโซ่ glycosaminoglycan (GAG) หนึ่งหน่วยหรือมากกว่านั้นผ่านพันธะโคเวเลนต์
โดยยึดอยู่ที่เรซิดิว serine (Ser) ผ่านสะพาน tetrasaccharide (คือ chondroitin sulfate-GlcA-Gal-Gal-Xyl-PROTEIN)
เรซิดิว Ser ทั่วไปจะมีลำดับ -Ser-Gly-X-Gly- (โดย X อาจเป็นเรซิดิวกรดอะมิโนใดก็ได้ยกเว้น proline) แม้โปรตีนที่มีลำดับเช่นนี้ทุกหน่วยไม่จำเป็นต้องยึดกับไกลโคสะมิโนไกลแคน
โซ่เหล่านี้เป็นพอลิเมอร์คาร์โบไฮเดรตรูปเส้นตรงยาวที่มีประจุลบในสถานะต่าง ๆ ภายในร่างกายเนื่องจากการเกิดหมู่กรดซัลเฟต และกรดยูโรนิก (sulfate/uronic acid group)
โปรตีนนี้มีอยู่ในเนื้อเยื่อเกี่ยวพัน
ชือโหยว

ชือโหยว  เป็นผู้นำของชนเผ่าจิ่วหลี (九黎) ในประเทศจีนยุคโบราณ ชือโหยวเป็นที่รู้จักจากการเป็นผู้ที่พ่ายแพ้ในการรบกับหวงตี้ (จักรพรรดิเหลือง) ในยุคสามราชาห้าจักรพรรดิในเทพปกรณัมจีน ส่วน"ลู่ฉื่อ" หนีงสือประวัติศาสตร์สมัยราชวงศ์ซ่ง ระบุนามสกุลของชือโหยวเป็นเจียง  และเขาเป็นลูกหลานของจักรพรรดิหยาน
ชือโหยวมักเกี่ยวข้องกับความโกลาหลและสงคราม ทำให้เขาได้รับสถานะเป็นเทพปีศาจในการตีความตำนานในภายหลัง โดยเฉพาะในจีนตอนเหนือ ในธรรมเนียมเต๋าบางส่วน เขาเป็นปีศาจหรือเทพชั่วที่เป็นตัวแทนสงครามและความรุนแรง ภาพของเขายังถูกใช้เป็นผู้ปกป้อง โดยเฉพาะในหมู่ทหารที่มองว่าเขาเป็นเทพแห่งสงครามที่สามารถป้องกันในสนามรบได้battle. ในทางกลับกัน สำหรับชาวม้งบางส่วน ชือโหยว หรือ Txiv Yawg เป็นกษัตริย์ในตำนานผู้เฉลียวฉลาด
ในตำนานได้บรรยายลักษณะของชือโหยวว่ามีศีรษะเป็นทองแดง มีหน้าผากเป็นเหล็ก มี 4 ตา 8 แขน ทุกมือถืออาวุธแหลมคม ในบางแหล่งระบุว่าชือโหยวมีศีรษะเหมือนวัวกระทิงมีสองเขา แต่มีกายเป็นมนุษย์ กล่าวกันว่าชือโหยวมีความดุร้ายและมีพี่น้อง 81 คน ข้อมูลประวัติศาสตร์หลายแห่งมักระบุเขาเป็น 'ผู้นำที่กล้าหาญ' เช่นเดียวกันกับ 'กล้า' บางแหล่งอ้างว่าเลข 81 ควรจะเกี่ยวข้องกับ 81 ตระกูลในอาณาจักรของเขามากกว่า
วิชาญ สุขสง

พลเอก วิชาญ สุขสง ที่ปรึกษาพิเศษกองบัญชาการกองทัพไทย อดีตรองเสนาธิการทหารบก อดีตแม่ทัพน้อยที่ 4 และอดีตรองประธานคณะกรรมการอำนวยการรักษาความมั่นคงภายในภาค 4 ในภารกิจแก้ปัญหาความไม่สงบในชายแดนภาคใต้ของประเทศไทย ตลอดจนเป็นผู้มีบทบาทในการสานความสัมพันธ์ทางการทหารระหว่างไทย–มาเลเซีย ในการปราบปรามยาเสพติดและการก่อการร้าย
ประวัติ.
วิชาญ สุขสง เป็นนักเรียนเตรียมทหารรุ่น 21 ซึ่งภายหลัง เขาได้เป็นผู้บัญชาการกองพลทหารราบที่ 15 และผู้บังคับหน่วยเฉพาะกิจนราธิวาส
เดือนมิถุนายน พ.ศ. 2560 วิชาญ สุขสง พร้อมคณะ ได้รับเชิญจากพลตรี ดาโต๊ะรามสี บิน ซาฟาร์ ผู้ดำรงตำแหน่ง ผบ.พล.ร.2 ของมาเลเซีย เพื่อหารือแก้ปัญหาที่เกิดขึ้นบริเวณชายแดนไทย–มาเลเซีย ณ รัฐกลันตัน ประเทศมาเลเซีย
ส่วนในปี พ.ศ. 2561 วิชาญ สุขสง ได้เป็นผู้ชี้แจงถึงกรณีพาสมาชิกพูโลที่หนีไปประเทศมาเลเซียซึ่งเกี่ยวข้องกับเหตุการณ์เมื่อ 30 ปีก่อนกลับบ้าน โดยเผยว่าพวกเขาไม่ใช่กลุ่มคนที่ใช้ความรุนแรง และไม่ใช่พวกก่อเหตุความไม่สงบในชายแดนภาคใต้ของประเทศไทยที่มีอยู่ในปัจจุบัน ซึ่งเป็นการให้การช่วยเหลือด้านมนุษยธรรม
กิจกรรมเพื่อสังคม.
เดือนกันยายน พ.ศ. 2560 วิชาญ สุขสง พร้อมคณะ ได้เดินทางมาให้กำลังใจแก่ราษฎรชาวไทยที่นับถือศาสนาพุทธ ณ อำเภอสุไหงปาดี จังหวัดนราธิวาส ซึ่งเป็นกลุ่มเสี่ยงจากความไม่สงบในชายแดนภาคใต้ของประเทศไทย พร้อมกับมอบถุงยังชีพอันเนื่องมาจากพระราชดำริในสมเด็จพระนางเจ้าสิริกิติ์ พระบรมราชินีนาถ จำนวน 65 ชุด
ในเดือนตุลาคม ของปีเดียวกัน วิชาญ สุขสง ได้ลงพื้นที่เพื่อติดตามผลงานโครงการศิลปาชีพ บ้านท่านหญิง ที่อำเภอวิภาวดี จังหวัดสุราษฎร์ธานี ซึ่งกรมหม่อนไหมให้การส่งเสริม และเขาได้มอบเงินสนับสนุนการดำเนินงานของกลุ่ม
โรงครัวพระศาสดา

ลังคัร หรือ ลังกัร (แปลตรงตัวว่า "ห้องครัว") หรือในภาษาไทยบางครั้งเรียกว่า โรงครัวพระศาสดา เป็นศัพท์ใสศาสนาซิกข์หมายถึงครัวชุมชนของโบสถ์ซิกข์ที่ประกอบอาหารและจัดเลี้ยงอาหารโดยไม่เสียค่าใช้จ่ายแก่ผู้ที่มาประกอบพิธีกรรมทางศาสนาและบุคคลนอกศาสนาที่เข้ามาเยี่ยมชมคุรุทวารา (โบสถ์ซิกข์) อาหารที่ประกอบแจกจ่ายนั้นมักเป็นมังสวิรัติ ผู้ที่มารับอาหารจะนั่งรับประทานบนพื้นด้วยกันในห้องทานอาหารของโรงครัว โดยไม่มีเก้าอี้หรือโต๊ะ อาหารและเครื่องดื่มจะบริการโดยอาสาสมัครชาวซิกข์ที่มีอย่างไม่ขาดสาย ตั้งแต่ขั้นตอนประกอบอาหารจนถึงการล้างภาชนะ โรงครัวพระศาสดาถูกริเริ่มขึ้นครั้งแรกโดยคุรุอรชุนโดยมีจุดประสงค์เพื่อให้ศาสนิกชนอิ่มท้องและเลี้ยงอาหารแก่ผู้ยากไร้
อย่างไรก็ตาม มีบางโอกาสที่โรงครัวพระศาสดาจะจัดอาหารที่มีเนื้อ (เรียกว่า "มหาประสาท"; mahaprasad) ในโอกาสพิเศษเท่านั้น เรียกว่า "ฉูอนี" (Chhuani) เช่น ทีปาวลี (Divali) ซึ่งจะเฉลิมฉลองเป็นเวลาสิบวัน
เจ้าหญิงโซฟีแห่งเนเธอร์แลนด์

เจ้าหญิงโซฟีแห่งเนเธอร์แลนด์ (8 เมษายน ค.ศ. 1824 - 23 มีนาคม ค.ศ. 1897) เป็นพระราชธิดาพระองค์เดียวและพระราชบุตรพระองค์สุดท้ายในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย ทรงเป็นทายาทโดยสันนิษฐานจากพระภาติยะของพระองค์สมเด็จพระราชินีนาถวิลเฮลมินาแห่งเนเธอร์แลนด์เป็นเวลา 7 ปีตั้งแต่พระเชษฐาของพระองค์พระเจ้าวิลเลิมที่ 3 แห่งเนเธอร์แลนด์ เสด็จสวรรคตจนถึงกระทั่งพระองค์สิ้นพระชนม์
พระประวัติ.
เจ้าหญิงโซฟีแห่งเนเธอร์แลนด์  ประสูติเมื่อวันที่ 8 เมษายน ค.ศ. 1824 เป็นพระราชธิดาพระองค์สุดท้องและพระองค์เดียวใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย ทรงเป็นพระราชขนิษฐาใน พระเจ้าวิลเลิมที่ 3 แห่งเนเธอร์แลนด์ ทั้งนี้พระองค์ทรงเป็นพระราชบุตรพระองค์สุดท้ายใน พระเจ้าวิลเลิมที่ 2 แห่งเนเธอร์แลนด์ ที่มีพระชนม์ชีพเป็นองค์สุดท้าย
เสกสมรส.
พระองค์ทรงเสกสมรสกับ คาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค พระญาติของพระองค์ เมื่อวันที่ 8 ตุลาคม ค.ศ. 1842 รับพระราชทานพระอิสริยยศเป็น แกรนด์ดัชเชสแห่งซัคเซิน-ไวมาร์-ไอเซอนัค พระชายา มีพระโอรส-ธิดาดังนี้
พระองค์สิ้นพระชนม์ลงเมื่อวันที่ 23 มีนาคม ค.ศ. 1897 สิริพระชันษา 72 ปี
ไอวาน ดิมิตรอฟ (นักฟุตบอล)

ไอวาน ดิมิตรอฟ (14 พฤษภาคม ค.ศ. 1935 – 1 มกราคม ค.ศ. 2019) เป็นนักฟุตบอลจากประเทศบัลแกเรีย โดยเล่นในตำแหน่งกองหลังของฟุตบอลทีมชาติบัลแกเรีย ดิมิตรอฟเริ่มปรากฏตัวแข่งขันในฟุตบอลทีมชาติบัลแกเรียในการแข่งขันฟุตบอลโลก 1962 และฟุตบอลโลก 1970 นอกจากนี้ยังเข้าร่วมการแข่งขันโอลิมปิกฤดูร้อน 1960 ดิมิตรอฟเสียชีวิตเมื่อวันที่ 1 มกราคม ค.ศ. 2019 ด้วยวัย 83 ปี
เควิน เจ. แมคอินไทร์

เควิน เจ. แมคอินไทร์ (27 ธันวาคม ค.ศ. 1960 – 2 มกราคม ค.ศ. 2019) เป็นอัยการและข้าราชการชาวอเมริกัน เคยเป็นสมาชิกประธานกรรมการกำกับดูแลพลังงานตั้งแต่วันที่ 7 ธันวาคม ค.ศ. 2017 จนถึงวันที่ 2 มกราคม ค.ศ. 2019
เควิน เจ. แมคอินไทร์ เสียชีวิตเมื่อวันที่ 2 มกราคม ค.ศ. 2019 ด้วยโรคมะเร็งสมอง
References.
<templatestyles src="Reflist/styles.css" />
ซัลวาดอร์ มาร์ติเนซ เปเรซ

ซัลวาดอร์ มาร์ติเนซ เปเรซ (26 กุมภาพันธ์ ค.ศ. 1933 – 2 มกราคม ค.ศ. 2019) เป็นบาทหลวงโรมันคาทอลิกชาวเม็กซิกัน
ประวัติ.
ซัลวาดอร์ มาร์ติเนซ เปเรซ เกิดที่ประเทศเม็กซิโก และเริ่มบวชเรียนเมื่อปี ค.ศ. 1960 เป็นบาทหลวงนิกายโรมันคาทอลิก ตั้งแต่ปี ค.ศ. 1994 จนถึงปี ค.ศ. 2009
คุรุอมรทาส

คุรุอมรทาส  เป็นคุรุศาสดาองค์ที่ 3 ของศาสนาซิกข์
เดิมทีท่านนับถือลัทธิไวษณพในศาสนาฮินดู จนกระทั่งเมื่อท่านได้ฟังบีบี อมโร (Bibi Amro) ผู้เป็นภรรยาของหลานชายท่านกำลังสวดเพลงสวดของท่านคุรุนานัก ทำให้ท่านเกิดความสนใจในศาสนาซิกข์ขึ้นเป็นอย่างมาก ท่านอมรทาสจึงได้ขอให้บีบี อมโร พาท่านไปพบกับบิดาของนางซึ่งคือคุรุอังคัต ผู้ดำรงตำแหน่งเป็นผู้นำสูงสุดของซิกข์ในขณะนั้น ท่านได้เปลี่ยนศาสนาเป็นซิกข์ในปี ค.ศ. 1539 หลังพบกับท่านคุรุอังคัต ด้วยอายุ 60 ปี และปรณิบัติรับใช้ท่านคุรุอังคัตอย่างดี ท่านได้รับแต่งตั้งเป็นคุรุศาสดาองค์ถัดไปโดยคุรุอังคัตก่อนการเสียชีวิตของคุรุอังคัตในปี ค.ศ. 1552
คุรุอมรทาสถือเป็นนักพัฒนาที่สำคัญของศาสนาซิกข์ เช่น การริเริ่มองค์กร "มานชิ" (Manji), การแต่งหนังสือรวมเพลงสวด "โปธิ" (Pothi) ซึ่งช่วยให้การแต่งคัมภีร์แรก "อดิ กรันตะ" (Adi Granth) ของคุรุรามดาส ผู้เป็นคุรุศาสดาองค์ถัดมาเป็นไปได้อย่างรวดเร็ว และการสร้างประเพณีและพิธีกรรมที่เกี่ยวข้องกับชีวิตประจำวัน ได้แก่ การตั้งชื่อบุตร-ธิดา, พิธีมงคลสมรส (อนันตขาราช; Anand Karaj) และ พิธีศพ และ รวมถึงเทศกาลซิกข์ เช่น ดิวาลี (Diwali), มัคขี (Maghi) และ วิสาขี (Vaisakhi) และท่านได้ประกาศให้หริมันทิรสาหิบเป็นศาสนสถานที่เป็นศูนย์รวมของซิกข์
ท่านคุรุเสียชีวิตลงด้วยอายุ 95 ปี และแต่งตั้งภัย เชธา (Bhai Jetha) บุตรเขยของท่านเป็นคุรุศาสดาองค์ถัดไป พร้อมมอบชื่อใหม่ว่า "คุรุรามดาส" อันแปลว่า ผู้รับใช้ของพระเจ้า
รัฟเฟลี บัลดัสซารี

รัฟเฟลี บัลดัสซารี (23 กันยายน ค.ศ.1956 – 10 พฤศจิกายน ค.ศ. 2018) เป็นนักการเมืองชาวอิตาลี และเป็นสมาชิกรัฐสภายุโรปตั้งแต่ปี ค.ศ. 2009 จนถึงปี ค.ศ. 2014 สังกัดพรรคประชาชนยุโรป เกิดที่เมืองเลซเช และเสียชีวิตที่โรงพยาบาลภายหลังการเจ็บป่วยกระทันหันที่บ้าน
ฮันส์ ออล

ฮันส์ จาคอบ ออล (20 กันยายน ค.ศ. 1869 – 6 พฤศจิกายน ค.ศ. 1946) เป็นผู้บริหารพิพิธภัณฑ์นอร์เวย์ ฮันส์เกิดที่เมืองอาเรนดอลฮันส์ ออล รู้จักกันในฐานะที่เป็นผู้ก่อตั้งพิพิธภัณฑ์วัฒนธรรมประวัติศาสตร์นอร์เวย์ ซึ่งก่อตั้งเมื่อปี ค.ศ. 1894
จาอัค อาอับ

จาอัค อาอับ (เกิดเมื่อวันที่ 9 เมษายน ค.ศ. 1960) เป็นนักการเมืองชาวเอสโตเนีย และเป็นอดีตรัฐมนตรีว่าการกระทรวงธุรกิจสังคม ตั้งแต่วันที่ 13 เมษายน ค.ศ. 2005 จนถึงวันที่ 5 เมษายน ค.ศ. 2007 และ รัฐมนตรีว่าการกระทรวงบริหารรัฐกิจ ตั้งแต่วันที่ 12 มิถุนายน ค.ศ. 2017 จนถึงวันที่ 2 พฤษภาคม ค.ศ. 2018 สังกัดพรรคกลางเอสโตเนีย ซึ่งก่อนหน้านี้จาอัคทำอาชีพเป็นครูสอนภาษารัสเซีย และนักเขียน ตั้งแต่ปี ค.ศ. 1978 จนถึงปี ค.ศ. 1986
หลิว ซินโยว

หลิว ซินโยว (อักษรโรมัน: Liu Xinyou) เป็นนักแสดงไต้หวัน ซึ่งมีชื่อภาษาอังกฤษที่คนทั่วไปรู้จักคือ แอนนี หลิว  เธอโด่งจากเรื่องฝ่ามิติลิขิตสวรรค์ ทางช่อง 3 รับบทเป็น หม่าเอ่อร์ไท่ รั่วหลัน พระชายาขององค์ชายแปด เธอมีผลงานทั่งในจีน, ไต้หวัน และฮ่องกง
ประวัติ.
เมื่อกลับมาจากการลี้ภัยในแคนาดา แอนนี่เป็นที่จับตาอย่างมากหลังจากที่เธอชนะผู้สมัครอีก สี่พันคนในการสอบคัดเลือกเป็นนักแสดงในภาพยนตร์บู๊เกี่ยวกับเจ้าพ่อฮ่องกงในเรื่อง Ah Sou (2005) ซึ่งเธอได้เล่นเป็นนางเอก ปัจจุบันเธอเป็นดาราใหม่ที่มาแรงที่สุดในฮ่องกง
บะ-มหยิ่น

บะ-มหยิ่น (เกิดเมื่อวันที่ 13 พฤศจิกายน ค.ศ. 1950) เป็นอาจารย์ อธิการบดีมหาวิทยาลัยทันตแพทยศาสตร์ย่างกุ้ง ตั้งแต่ปี ค.ศ. 2004 จนถึงปี ค.ศ. 2007 และประธานสมาคมมหาวิทยาลัยทันตแพทย์ (เอ็มดีเอ) ตั้งแต่ปี ค.ศ. 1998 จนถึงปี ค.ศ. 2008 บะ-มหยิ่นเกิดที่เมืองย่างกุ้ง ประเทศพม่า สำเร็จการศึกษาในเดือน กรกฎาคม ค.ศ. 1965 และจบปริญญาตรีที่ประเทศญี่ปุ่น ในปี ค.ศ. 1995
หม่า เจียนถัง

หม่า เจียนถัง (เกิดเมื่อวันที่ 29 เมษายน ค.ศ. 1958) เกิดที่มณฑลชานตง เป็นนักเศรษฐศาสตร์และนักการเมือง และปัจจุบันเป็นรองประธานผู้บริหารสถาบันการศึกษาการปกครองจีน หม่า เจียนถัง สำเร็จการศึกษาคณะเศรษฐศาสตร์ของมหาวิทยาลัยซานตง ในปี ค.ศ. 1982 และได้รับการศึกษาปริญญาโทที่มหาวิทยาลัยนานกิง ในปี ค.ศ. 1985 และจบปริญญาเอกที่สถาบันการศึกษาสังคมศาสตร์จีน ในปี ค.ศ. 1988 หม่าได้รับรางวัลเศรษฐกิจซุน เยฟาง ในปี ค.ศ. 1994 หม่าได้รับการเลือกตั้งจากสมัชชากลางพรรคคอมมิวนิสต์จีนชุดที่ 18 ในเดือนพฤศจิกายน ค.ศ. 2012
References.
<templatestyles src="Reflist/styles.css" />
คาริน แมคโดนัลด์

คาริน แมคโดนัลด์ (เกิดเมื่อวันที่ 16 พฤษภาคม ค.ศ. 1969) เป็นนักการเมืองชาวออสเตรเลีย เป็นสมาชิกสภานิติบัญญัติแห่งชาติออสเตรเลียนแคพิทอลเทร์ริทอรี เป็นผู้แทนราษฎรจากพรรคแรงงาน แมคโดนอล์ดได้รับการเลือกตั้งในปี ค.ศ. 2001 และในปี ค.ศ. 2008
นอร์แบร์ท ไวเซอร์

นอร์แบร์ท ไวเซอร์ (เกิดวันที่ 9 กรกฎาคม พ.ศ. 2489) เป็นนักแสดงชายชาวเยอรมัน นอร์แบร์ทได้ย้ายไปลอสแอนเจลิสเมื่อ พ.ศ. 2509 ก่อนจะได้เข้าวงการการแสดง เขามีบทบาทและแสดงละครหรือภาพยนตร์หลายเรื่อง เขาร่วมงานกับสตีเวน สปีลเบิร์ก บ่อยครั้ง หรือแม้แต่อลัน พาร์กเกอร์ เขาก็ยังเคยแสดงให้มาแล้ว 
ต่อมาเขาปรากฏตัวในโรงภาพยนตร์หลายแห่งทั่วสหรัฐรวมถึง ละครบรอดเวย์ ซึ่งเขาแสดงร่วมกับ เอ็ด แฮร์ริส และดาเนียล แมสซีย์ ในเรื่อง Ronald Harwood's Taking Sides ที่โรงละคร Brooks 
ผลงาน.
นอร์แบร์ท ไวเซอร์ ได้แต่งงานและมีลูกชายหนึ่งคนชื่อ มอร์แกน ไวเซอร์ ซึ่งเป็นนักแสดงเหมือนเขา
แยกพระโขนง

แยกพระโขนง  เป็นทางแยกหนึ่งในกรุงเทพมหานคร ตั้งอยู่ในพื้นที่แขวงพระโขนง เขตคลองเตย กรุงเทพมหานคร เป็นแยกที่เป็นจุดตัดกันระหว่างถนนสุขุมวิท ถนนพระรามที่ 4 และถนนสุขุมวิท 71 (ปรีดี พนมยงค์)
แยกพระโขนงมีลักษณะเป็นสามแยกซ้อนกัน 2 ส่วน ประกอบด้วยส่วนที่ถนนสุขุมวิทตัดกับถนนพระรามที่ 4 และถนนสุขุมวิทตัดกับถนนสุขุมวิท 71 (ปรีดี พนมยงค์)
ทางแยกนี้มีสถานีพระโขนงอยู่ใกล้เคียง และขึ้นชื่อว่าเป็นแยกที่ติดไฟแดงเป็นเวลานาน โดยในเวลาช่วงปกติ รถที่จะวิ่งออกจากถนนพระรามที่ 4 หากเป็นสัญญาณไฟระบบอัตโนมัติจะติดไฟแดงรอบละ 216 วินาที และมีหางแถวที่ยาวเป็นประจำ ปัจจุบันบริเวณนี้มีคอนโดมิเนียมตั้งอยู่อย่างหนาแน่น
เคอร์วิมิเตอร์

เคอร์วิมิเตอร์ (opisometer, meilograph) หรือ เครื่องวัดระยะทางในแผนที่  เป็นเครื่องมือที่ใช้ในการวัดระยะทางหรือความยาวของเส้นในแผนที่ 
เคอร์วิมิเตอร์ประกอบไปด้วยล้อขนาดเล็กบริเวณปลายด้ามจับด้านล่างและมีหน้าปัดบอกค่าบริเวณกลางด้ามจับ วิธีใช้คือใช้ล้อวิ่งไปตามเส้นตรง เส้นโค้งในแผนที่เพื่อวัดความยาวของเส้น เครื่องมือนี้ถูกใช้กันมากในการวัด เส้นถนน แม่น้ำ และเส้นอื่น ๆ ที่ปรากฏบนแผนที่ ทั้งนี้เคอร์วิมิเตอร์ยังสามารถบอกเป็นค่าได้ทั้ง เซนติเมตร เมตร กิโลเมตร ไมล์และอื่น ๆ
เครืองมือนี้ได้รับการจดสิทธิบัตรครั้งแรกโดยวิศวกรชาวอังกฤษชื่อ เอดเวด รัซเซล โมอริส (Edward Russell Morris) ในสิทธิบัตรเขาได้บรรยายว่ามันชื่อ ชาโทมิเตอร์ (Chartometer) แต่ต่อมามันถูกจำหน่ายภายใต้ชื่อ วีลเมเลฟน่า (Wealemefna)
แยกอโศกมนตรี

แยกอโศกมนตรี เป็นทางแยกหนึ่งในกรุงเทพมหานคร ตั้งอยู่ในพื้นที่แขวงคลองเตย เขตคลองเตย และ แขวงคลองเตยเหนือ เขตวัฒนา กรุงเทพมหานคร เป็นแยกที่เป็นจุดตัดกันระหว่างถนนสุขุมวิท ถนนรัชดาภิเษก และถนนอโศกมนตรี
แยกนี้ฝั่งถนนสุขุมวิทมุ่งหน้านานา มีช่องจราจรเพียงแค่ 3 ช่องทาง ทำให้ต้องใช้เวลาการปล่อยรถนานกว่าปกติ ส่งผลให้ในฝั่งที่เหลือจะติดไฟแดงเป็นเวลานาน โดยทั้งฝั่งถนนอโศกมนตรี และถนนรัชดาภิเษกต่างต้องรอไฟแดงรอบละมากกว่า 200 วินาที
ทางแยกนี้มีสถานีบีทีเอสอโศก และสถานีเอ็มอาร์ทีสุขุมวิทอยู่ใกล้เคียง มีห้างสรรพสินค้าและคอนโดมิเนียมอยู่ในบริเวณรอบ ๆ มากมาย
คอมปอซีตอร์กลีนคา

คอมปอซีตอร์กลีนคา (ชื่อที่เข้าฉายในสหรัฐ Man of Music) เป็นภาพยนตร์แนวอัตชีวประวัติจากสหภาพโซเวียตในปี 1953 กำกับโดยกรีโกรี อะเลคซันดรอฟ
เนื้อเรื่อง.
มีฮาอิล กลีนคา คีตกวีหนุ่มได้แสดงผลงานใหม่ของเขาในซอยที่บ้านของเอิร์ลวีเยลกอร์สกี อย่างไรก็ตามผู้คนต่างคุ้นเคยกับดนตรีตะวันตกและตอบสนองต่อการสร้างสรรค์ของคีตกวีอย่างเยือกเย็น จึงทำให้เขาเศร้ามาก แต่ไม่นานเขาก็ตัดสินใจที่จะเรียนรู้ศิลปะดนตรีในอิตาลี
หลังจากกลับมาจากอิตาลี เขามีความปรารถนาที่จะประพันธ์โอเปร่ารัสเซียระดับชาติ วาซีลี จูคอฟสกี เสนอเรื่องความสำเร็จของอีวาน ซูซานิน ซาร์นีโคไลที่ 1 เปลี่ยนชื่อบทโอเปร่าเป็น "A Life for the Tsar" และมอบหมายให้ผู้แต่งบทเพลงเป็นบารอนโรเซ็น ความคุ้นเคยกับผู้เขียนร่วมในอนาคตเป็นที่ตกใจของกลีนคา โรเซ็นพูดภาษารัสเซียด้วยสำเนียงเยอรมันอย่างเห็นได้ชัด การแสดงรอบปฐมทัศน์ประสบความสำเร็จ แต่กลีนคาก็ยังไม่พอใจกับบทและกล่าวว่าเป็น "คำเท็จถูกเขียนโดยโรเซ็น"
เมื่อซาร์นีโคไลที่ 1 ได้รู้ว่าบทเพลง "รุสลันกับลุดมิลา" ถูกประพันธ์ในหัวข้อของพุชกิน พระองค์เห็นว่าเป็นการปลุกระดม และประสบการณ์อันขมขื่นของคีตกวีทำให้ผู้สนับสนุนของเขาสดใสขึ้น
เจมส์ แมดดิสัน

เจมส์ ดาเนียล แมดดิสัน  (เกิด 23 พฤศจิกายน ค.ศ. 1996) เป็นนักฟุตบอลอาชีพชาวอังกฤษ ปัจจุบันลงเล่นให้กับทอตนัมฮอตสเปอร์ในพรีเมียร์ลีก
สโมสร.
แมดดิสันเริ่มต้นอาชีพกับคอเวนทรีซิตี ก่อนที่จะย้ายไปนอริชซิตีเมื่อปี ค.ศ. 2016
ต่อมาในวันที่ 20 มิถุนายน ค.ศ. 2018 แมดดิสันเซ็นสัญญา 5 ปีกับเลสเตอร์ซิตี และทำประตูแรกในพรีเมียร์ลีกวันที่ 18 สิงหาคม นัดที่เลสเตอร์เปิดบ้านเอาชนะวุลเวอร์แฮมป์ตัน 2–0
ทีมชาติ.
วันที่ 27 พฤษภาคม ค.ศ. 2019 แมดดิสันมีชื่อติดทีมชาติอังกฤษในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 และทำประตูในนัดที่เสมอกับโครเอเชีย 3–3 ที่สนามกีฬาซานมารีโอ เมื่อวันที่ 24 มิถุนายน ค.ศ. 2019
ผลงานเพลงของมามามู

มามามู เป็นกลุ่มนักร้องหญิงล้วนสัญชาติเกาหลีใต้ สังกัดเรนโบว์บริดจ์เวิลด์ ประกอบด้วยสมาชิก ได้แก่ โซลาร์ มุนบยอล ฮวีอิน และฮวาซา มามามูได้ออกผลงานเพลงสตูดิโออัลบั้ม 1 อัลบั้ม มินิอัลบั้ม(อีพี) 8 อัลบั้ม และซิงเกิล 15 ซิงเกิลตั้งแต่เดบิวต์ในปี 2014
เรสเซิลคิงดอม 13

เรสเซิลคิงดอม 13  เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2019 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 28 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW โดยมีการถ่ายทอดสดผ่านทาง NJPW World และ Fite TV และออกอากาศในรูปแบบเทปทางช่อง AXS TV
ในโชว์หลักแมทช์ระหว่าง Kenny Omega ต้องป้องกันแชมป์โลก IWGP อีกครั้งกับผู้ชนะ G1 Climax ในปี ค.ศ. 2018 คือ Hiroshi Tanahashi ,Chris Jericho ต้องป้องกันแชมป์อินเตอร์คอนติเนนทัลของ IWGP อีกครั้งกับTetsuya Naito
ทางแยกต่างระดับกรุงเทพกรีฑา

ทางแยกต่างระดับกรุงเทพกรีฑา เป็นทางแยกต่างระดับในพื้นที่แขวงหัวหมาก เขตบางกะปิ กรุงเทพมหานคร เป็นแยกที่เป็นจุดตัดระหว่างถนนศรีนครินทร์, ถนนหัวหมาก และ ถนนกรุงเทพกรีฑา รวมถึงยังเป็นต้นทางของถนนศรีนครินทร์-ร่มเกล้า
ในอดีตแยกนี้เคยเป็นสามแยกไฟแดง ต่อมาภายหลังการก่อสร้างถนนหัวหมาก จึงกลายเป็นสี่แยกไฟแดง และตั้งแต่ต้นปี พ.ศ. 2561 หลังจากมีโครงการปรับปรุงถนนกรุงเทพกรีฑาเพื่อรองรับถนนศรีนครินทร์-ร่มเกล้าที่จะก่อสร้างจากถนนศรีนครินทร์ไปยังถนนร่มเกล้าโดยไม่มีสัญญาณไฟจราจร จึงได้ก่อสร้างเป็นทางแยกต่างระดับ และยกเลิกสัญญาณไฟจราจรในแยกนี้ลง
ยุทธการที่มาดากัสการ์

ยุทธการเกาะมาดากัสการ์ เป็นการทัพของบริติชเพื่อเข้ายึดครองเกาะมาดากัสการ์ที่อยู่ภายใต้การควบคุมของฝรั่งเศสวิชีในช่วงสงครามโลกครั้งที่สอง การยึดครองเกาะโดยบริติชเพื่อขัดขวางไม่ให้กองทัพเรือจักรวรรดิญี่ปุ่นใช้เกาะมาดากัสการ์เป็นฐานทัพเรือและป้องกันไม่ให้เกิดความสูญเสียหรืออ่อนแอลงของสายการเดินเรือของฝ่ายสัมพันธมิตร เริ่มต้นด้วยปฏิบัติการไอรอนแคลด เข้ายึดครองท่าเรือเดียโก เซาเรซ(Diego Suarez) ใกล้กับทางตอนเหนือสุดของเกาะ เมื่อวันที่ 5 พฤษภาคม ค.ศ. 1942
ภายหลังจากการทัพครั้งนี้เพื่อคุ้มครองทั่วทั้งเกาะ ปฏิบัติการสายกระแสน้ำเจน(Operation Stream Line Jane) ได้เปิดฉากขึ้นเมื่อวันที่ 10 กันยายน ฝ่ายสัมพันธมิตรได้บุกทะลวงเข้าไปด้านในเพื่อเชื่อมต่อกับกองกำลังบนชายฝั่งและเข้ายึดครองเกาะไว้ได้แล้วในปลายเดือนตุลาคม การสู้รบได้ยุติลงและสงบศึก เมื่อวันที่ 6 พฤศจิกายน นี่เป็นครั้งแรกที่ปฏิบัติการขนาดใหญ่ที่ถูกใช้โดยฝ่ายสัมพันธมิตรในสงครามโลกครั้งที่สอง รวมทั้งกองทัพเรือ กองทัพบก และกองทัพอากาศ
แยกใต้ด่วนดินแดง

แยกใต้ด่วนดินแดง เป็นทางแยกหนึ่งในเขตพญาไท กรุงเทพมหานคร เป็นจุดตัดกันระหว่างถนนวิภาวดีรังสิตกับถนนดินแดง
ทั้งนี้ ยังมีผู้คนบางส่วนเชื่อว่า แยกนี้น่าจะเป็นแยกสามเหลี่ยมดินแดงแต่ดั้งเดิม เนื่องจากมองว่าลักษณะทางแยกที่คล้ายกับสามเหลี่ยมรูปใหญ่ แต่ในปัจจุบันแยกสามเหลี่ยมดินแดง นั้นเป็นชื่ออย่างเป็นทางการของจุดตัดระหว่างถนนราชวิถี ถนนดินแดง และถนนราชปรารภ 
ทางแยกนี้ มีอุโมงค์ลอดใต้ทางแยกบนถนนดินแดง และมีทางพิเศษเฉลิมมหานครตัดผ่านด้านบนอุโมงค์ ซึ่งจะเชื่อมต่อกับทางยกระดับอุตราภิมุขบนถนนวิภาวดีรังสิต โดยหากเดินทางจากอนุสาวรีย์ชัยสมรภูมิบนถนนดินแดง และจะมุ่งหน้าไปถนนพระราม 9 จะต้องลงอุโมงค์เท่านั้น เนื่องจากหากไม่ลงอุโมงค์จะถูกบังคับให้เลี้ยวซ้ายเข้าสู่ถนนวิภาวดีรังสิต
เหตุการณ์สำคัญ.
ในการประท้วงช่วงเดือนสิงหาคม พ.ศ. 2564 บริเวณนี้เป็นเส้นทางสำคัญของผู้ชุมนุมในการมุ่งหน้าไปจัดกิจกรรมที่หน้ากรมทหารราบที่ 1 มหาดเล็กราชวัลลภรักษาพระองค์ ซึ่งเป็นที่ตั้งของบ้านพักของพลเอก ประยุทธ์ จันทร์โอชา นายกรัฐมนตรี มีการกั้นตู้คอนเทนเนอร์ จึงเกิดเหตุปะทะระหว่างผู้ชุมนุมกับเจ้าหน้าที่ควบคุมฝูงชนบ่อยครั้ง และมีการซุ่มยิงจากบนทางพิเศษเฉลิมมหานคร
การทัพอิตาลี (สงครามโลกครั้งที่สอง)

การทัพอิตาลีในสงครามโลกครั้งที่สอง ประกอบไปด้วยปฏิบัติการของฝ่ายสัมพันธมิตรทั้งในและรอบ ๆ ของประเทศอิตาลี ตั้งแต่ปี ค.ศ. 1943 จนถึงสงครามในยุโรปได้ยุติลง การร่วมมือของกองบัญชาการกองกำลังฝ่ายสัมพันธมิตร (AFHQ) เป็นปฏิบัติการหน้าที่ความรับผิดชอบสำหรับกองทัพบกฝ่ายสัมพันธมิตรทั้งหมดในภูมิภาคทะเลเมดิเตอร์เรเนียน และมีการวางแผนและสั่งการในการบุกครองเกาะซิซิลีในเดือนกรกฎาคม ค.ศ. 1943 ตามมาด้วยไม่นานหลังจากนั้นในเดือนกันยายนโดยการบุกครองแผ่นดินใหญ่ของอิตาลีและการทัพบนแผ่นดินอิตาลีจนกระทั่งการยอมจำนนของกองทัพเยอรมันในอิตาลีในเดือนพฤษภาคม ค.ศ. 1945
ได้มีการคาดการณ์ว่าระหว่างเดือนกันยายน ค.ศ. 1943 ถึง เดือนเมษายน ค.ศ. 1945 ทหารฝ่ายสัมพันธมิตรราวประมาณ 60,000-70,000 นายและทหารเยอรมัน 38,805-150,660 นายเสียชีวิตในอิตาลี ความสูญเสียของฝ่ายสัมพันธมิตรโดยรวมในช่วงการทัพรวมทั้งสิ้นประมาณ 320,000 นาย และจำนวนของเยอรมันที่ตรงกัน (ไม่ได้รวมถึงผู้ที่มีส่วนเกี่ยวข้องในการยอมจำนนครั้งสุดท้าย) มีมากกว่า 330,000 นาย ฟาสซิสต์อิตาลีในช่วงก่อนการล่มสลาย ได้รับความสูญเสียราวประมาณ 200,000 นาย ส่วนใหญ่เป็นเชลยศึกที่ถูกจับกุมมาได้ในการบุกครองเกาะซิซิลีของฝ่ายสัมพันธมิตร รวมถึงมากกว่า 40,000 นายล้วนถูกฆ่าตายหรือสูญหาย นอกจากนี้ พลเรือนอิตาลีได้เสียชีวิตกว่า 150,000 คน เช่นเดียวกับพลพรรคต่อต้านฟาสซิสต์ 35,828 คน และทหารบางส่วน 35,000 นายของสาธารณรัฐสังคมอิตาลี
ในด้านตะวันตก ไม่มีความเสียหายในการทัพอื่น ๆ ไปมากกว่าที่อิตาลีในแง่ของการเสียชีวิตหรือบาดเจ็บที่ได้รับโดยกองกำลังทหารราบของกองกำลังทั้งสองฝ่าย ในช่วงการสู้รบขนาดเล็กที่รุนแรงบริเวณรอบ ๆ จุดที่แข็งแกร่งที่แนววินเทอร์, หัวหาดอานซิโอ และแนวกอทิก การทัพครั้งนี้ได้สิ้นสุดลงเมื่อกองทัพกลุ่มซีได้ยอมจำนนนโดยไม่มีเงื่อนไขกับฝ่ายสัมพันธมิตร เมื่อวันที่ 2 พฤษภาคม ค.ศ. 1945 หนึ่งสัปดาห์ก่อนตราสารยอมจำนนของเยอรมันอย่างเป็นทางการ รัฐอิสระของซานมารีโนและวาติกัน ทั้งสองรัฐได้ล้อมรอบดินแดนอิตาลี ยังได้รับความเสียหายในช่วงการทัพครั้งนี้
พรรคกสิกรไทย

พรรคกสิกรไทย (ชื่อย่อ: พก.) พรรคการเมืองของไทยที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการมือง พ.ศ. ๒๕๔๑ ในทะเบียนพรรคการเมืองเลขที่ ๔/๒๕๔๒ เมื่อวันที่ 10 กุมภาพันธ์ พ.ศ. 2542 มีนาย จำลอง ดำสิม อดีตเลขาธิการพรรคเกษตรกรไทย และนาย บุญเลิศ ดำสิม เป็นหัวหน้าพรรคและเลขาธิการพรรคคนแรก โดยทางพรรคกสิกรไทยนับเป็นพรรคการเมืองที่เก่าแก่ที่สุดในประเทศไทยเป็นอันดับที่ 4 ที่ยังคงดำเนินกิจกรรมทางการเมืองอยู่จนถึงปี 2563 ต่อจาก พรรคประชาธิปัตย์, พรรคประชากรไทย และ พรรคมหาชน
ในช่วงแรกพรรคกสิกรไทยมีที่ทำการพรรคอยู่ที่ 75/85-86 หมู่ 3 ถนนบางกรวย-ไทรน้อย ตำบลไทรน้อย อำเภอไทรน้อย จังหวัดนนทบุรี ต่อมาทางพรรคได้ย้ายที่ทำการพรรคมาอยู่ที่ 580/35 โครงการบ้านกลางเมือง ซอยลาดพร้าว 87 แยก 10 แขวงคลองเจ้าคุณสิงห์ เขตวังทองหลาง
ซึ่งพรรคกสิกรไทยได้ส่งผู้สมัครลงรับเลือกตั้ง ส.ส. ตั้งแต่ พ.ศ. 2544 จนถึง พ.ศ. 2557 แต่ไม่เคยได้ ส.ส. แม้แต่ที่นั่งเดียวในสภาผู้แทนราษฎร แต่ในปี 2548 เคยมีอดีต ส.ส.ร่วมงานกับพรรคคือ ขจิตร ชัยนิคม อดีต ส.ส.อุดรธานี
ต่อมาในวันอาทิตย์ ที่ 1 ธันวาคม พ.ศ. 2561 พรรคกสิกรไทยได้จัดประชุมใหญ่ของพรรคครั้งที่ 1/2561 ที่ โรงแรมสีหราช จังหวัดอุตรดิตถ์ เพื่อเลือกกรรมการบริหารพรรคชุดใหม่ซึ่งที่ประชุมมีมติให้นาย จำลอง ดำสิม ยังคงเป็นหัวหน้าพรรคต่อไปและนาย ทรรศชล พงษ์ภควัต เป็นเลขาธิการพรรคคนใหม่
กระทั่งวันพุธที่ 13 กุมภาพันธ์ พ.ศ. 2562 นายจำลองซึ่งเป็นหัวหน้าพรรคได้ลาออกจากการเป็นสมาชิกพรรคและหัวหน้าพรรคโดยทางพรรคได้รับหนังสือลาออกเมื่อวันพุธที่ 20 กุมภาพันธ์ พ.ศ. 2562 ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ 
กระทั่งวันศุกร์ที่ 6 มีนาคม พ.ศ. 2563 พรรคกสิกรไทยได้สิ้นสภาพความเป็นพรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 มาตรา ๑๔๑ วรรคสองเนื่องจากไม่สามารถดำเนินการตามมาตรา ๑๔๑ วรรคหนึ่ง (๓) และมาตรา ๑๔๑/๑ วรรคสี่ แห่ง พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๑๓/๒๕๖๑ ได้ทันตามที่กำหนด
โดยก่อนหน้านั้นในวันเสาร์ที่ 5 ธันวาคม พ.ศ. 2562 อดีตกรรมการบริหารพรรคกสิกรไทยบางส่วนได้ก่อตั้งพรรคการเมืองใหม่ขึ้นมาในชื่อ พรรคสหประชารัฐ (Citizens Government Union Party) โดยมีนาย ทรรศชล พงษ์ภควัต อดีตเลขาธิการพรรคกสิกรไทยและนางสาว สมร ดีสมเลิศ อดีตกรรมการบริหารพรรคกสิกรไทยเป็นหัวหน้าพรรคและเลขาธิการพรรคสหประชารัฐคนแรก
วินาศภัยฮินเดินบวร์ค

วินาศภัยฮินเดินบวร์ค เกิดขึ้นเมื่อ 6 พฤษภาคม ค.ศ. 1937 ในเมืองแมนเชสเตอร์ รัฐนิวเจอร์ซีย์ สหรัฐอเมริกา เมื่อเรือเหาะ เอลเซท 129 ฮินเดินบวร์ค ของเยอรมนี เกิดติดไฟขึ้นมาและถูกทำลายไประหว่างที่พยายามเชื่อมกับเสาจอดเพื่อลงจอดที่สถานีเรืออากาศเลคเฮิสต์ (Naval Air Station Lakehurst) ส่งผลให้มีผู้เสียชีวิต 35 คน (ผู้โดยสาร 13 คน ลูกเรือ 22 คน) จาก 97 คนบนเรือ (ผู้โดยสาร 36 คน และลูกเรือ 61 คน) และมีผู้เสียชีวิตบนพื้นดิน 1 คน
ภาพยนตร์ข่าว ภาพถ่าย และรายงานบันทึกวิทยุของผู้เห็นเหตุการณ์ เฮอร์เบิร์ต มอร์ริสัน (Herbert Morrison) ในเหตุการณ์วินาศภัยกลายเป็นหัวข้อข่าวที่ถูกออกอากาศในวันรุ่งขึ้น มีการตั้งสมมติฐานหลายประการในสาเหตุของประกายไฟและเชื้อเพลิงเริ่มต้นสำหรับเหตุไฟไหม้ที่ตามมา เหตุการณ์นี้ทำลายความเชื่อมั่นของประชาชนในเรือบินโดยสารขนาดยักษ์ และถือเป็นจุดสิ้นสุดอย่างฉับพลันของยุคเรือเหาะ
คาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค

คาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค  ประสูติเมื่อวันที่ 24 มิถุนายน ค.ศ. 1818 เป็นพระโอรสในคาร์ล ฟรีดริช แกรนด์ดยุกแห่งซัคเซิน-ไวมาร์-ไอเซอนัค กับแกรนด์ดัชเชสมาเรีย ปาวลอฟนา แห่งรัสเซีย (ค.ศ. 1786-1859) ทรงเป็นพระราชนัดดาใน จักรพรรดิพอลที่ 1 แห่งรัสเซีย ทั้งนี้พระองค์ยังทรงเป็นพระบุตรที่ดำรงพระชนม์ชีพเป็นพระองค์สุดท้ายของพระบิดาและพระมารดา เมื่อทรงเจริญพระชันษา ด้วยพระสิริโฉมงดงามและความหล่อของพระองค์กระจายไปทั่วทวีปยุโรป ทำให้บรรดาเจ้าขุนมูลนายของรัฐและประเทศใหญ่ๆ ต้องการให้เสกสมรสกับพระธิดาหรือพระราชธิดาของแต่ละพระองค์ หวังเชื่อความสัมพันธ์ของ 2 ประเทศ ฮันส์ คริสเตียน แอนเดอร์เซน เคยกล่าวถึงความงามของพระองค์ว่า
<templatestyles src="แม่แบบ:คำพูด/style.css" />ฉันหลงรักเจ้าชายหนุ่มรูปงาม เขางามมากกว่าที่เคยพบ
ใน สงครามฝรั่งเศส-ปรัสเซีย พระองค์ทรงเป็นกองกำลังสำคัญที่ร่วมออกรบ และทรงเป็นผู้นำทัพ และเมื่อทรงชนะแล้ว รัฐบาลได้ถวายพระเกียรติยศ เงินทองมากมาย จนทำให้ ไวมาร์ รัฐของพระองค์มีความเจริญรุ่งเรืองมากมาย 
พระองค์ทรงกลายเป็น แกรนด์ดยุกแห่งซัคเซิน-ไวมาร์-ไอเซอนัค หลังจากการสิ้นพระชนม์ของพระบิดาเมื่อปี ค.ศ. 1853
เสกสมรส.
พระองค์ทรงเสกสมรสกับ เจ้าหญิงโซฟีแห่งเนเธอร์แลนด์ พระญาติของพระองค์ เมื่อวันที่ 8 ตุลาคม ค.ศ. 1815 พระชายารับพระราชทานพระอิสริยยศเป็น แกรนด์ดัชเชสรัชทายาทแห่งซัคเซิน-ไวมาร์-ไอเซอนัค มีพระโอรส-ธิดาดังนี้
แกรนด์ดยุกคาร์ล อเล็คซันเดอร์ สิ้นพระชนม์ลงเมื่อวันที่ 5 มกราคม ค.ศ. 1901 สิริพระชันษา 82 ปี
เจนเน็ตต์ แฮส

เจนเน็ตต์ แฮส (เกิดเมื่อวันที่ 3 มกราคม ค.ศ. 1976) เป็นนักฟุตบอลหญิงชาวแคนาดา ตำแหน่งกองกลาง ซึ่งอยู่ในทีมชาติหญิงแคนาดา และได้ร่วมการแข่งขันฟุตบอลโลกหญิง 1999
ลีโอ ฮาเบอร์

ลีโอ ฮาเบอร์ เป็นนักเขียนชาวอเมริกันจากเมืองนิวยอร์ก เกิดที่เมืองแมนแฮตตัน และเรียนที่มหาวิทยาลัยโคลอมเบีย และเป็นอาจารย์สอนวิชาภาษาฮีบรูที่วิทยาลััยสหภาพฮีบรู ในกรุงนิวยอร์ก ลีโอ ฮาเบอร์มีงานเขียนมากมาย เช่น "The Red Heifer" (2001),  และ "Midstream"
อัซมัน อิซมาอิล

ดร.อัซมัน บิน อิซมาอิล  เป็นนักการเมืองชาวมาเลเซียที่ดำรงตำแหน่งสมาชิกสภาผู้แทนราษฎรจากรัฐเกอดะฮ์ สังกัดพรรคยุติธรรมประชาชนและเป็นพรรคแนวร่วมรัฐบาลชื่อ แนวร่วมแห่งความหวัง
ก่อนหน้าจากการลงเล่นการเมือง อัซมันเป็นแพทย์ เมื่อลาออกจากแพทย์มาเล่นการเมือง อัซมันก็ลงเลือกตั้งในเขตเกอดะฮ์ในการเลือกตั้งทั่วไปในประเทศมาเลเซีย ค.ศ. 2013 และในการเลือกตั้งทั่วไปในประเทศมาเลเซีย ค.ศ. 2018 ซึ่งชนะการเลือกตั้งตลอด
เจ้าหญิงวิคโทรีอา ลูอีเซอ แห่งปรัสเซีย

เจ้าหญิงวิคโทรีอา ลูอีเซอ แห่งปรัสเซีย  หรือพระนามเต็มคือ วิคโทรีอา ลูอีเซอ อาเดิลไฮด์ มาทิลเดอ ชาร์ล็อทเทอ แห่งปรัสเซีย  ทรงเป็นพระราชธิดาในจักรพรรดิวิลเฮ็ล์มที่ 2 แห่งเยอรมนี กับพระนางเอากุสเทอ วิคโทรีอา แห่งชเลสวิช-ฮ็อลชไตน์ ทรงเสกสมรสกับแอ็นสท์ เอากุสทุส ดยุกแห่งเบราน์ชไวค์ใน ค.ศ. 1913 ทำให้พระนางมียศตามพระสวามีเป็นดัชเชสแห่งเบราน์ชไวค์
เจ้าหญิงวิคโทรีอา ลูอีเซอ ประสูติที่วังหินอ่อน ในเมืองพ็อทซ์ดัม จักรวรรดิเยอรมัน เมื่อวันที่ 13 กันยายน ค.ศ. 1892 เป็นพระราชบุตรองค์ที่ 7 และพระราชธิดาองค์เดียวในจักรพรรดิวิลเฮ็ล์มที่ 2 พระนางเอากุสเทอทรงบันทึกลงอนุทินด้วยความดีพระทัยว่า "หลังมีลูกชายมาหกคน ในที่สุดพระเจ้าก็ประทานลูกสาวให้แก่เรา" เจ้าหญิงองค์น้อยถูกตั้งพระนามตามพระปัยยิกา (ทวด) ฝ่ายพระราชบิดา คือสมเด็จพระราชินีนาถวิกตอเรียแห่งสหราชอาณาจักร และพระปัยยิกาฝ่ายพระราชบิดา คือพระนางลูอีเซอแห่งเมคเลินบวร์ค-ชเตรลิทซ์
นักประวัติศาสตร์ Justin C. Vovk เขียนอธิบายว่า เจ้าหญิงเป็นคนเฉลียวฉลาดเหมือนเจ้าหญิงวิกตอเรีย พระราชกุมารี พระอัยกี (ย่า) มีความสง่างามเฉกเช่นพระราชมารดา แต่มีความมุ่งมั่นแรงกล้าเฉกเช่นพระราชบิดา เจ้าหญิงชอบให้คนมาสนใจพระองค์ และยังทรงเป็นที่โปรดปรานของพระราชบิดาเนื่องจากเป็นพระราชธิดาเพียงพระองค์เดียว
อับดุล ราฮิม บักรี

ดาตุก ฮาจี อับดุล ราฮิม บิน บักรี (เกิดเมื่อวันที่ 11 เมษายน ค.ศ. 1961) เป็นนักการเมืองชาวมาเลเซีย เป็นสมาชิกสภาผู้แทนราษฎรจากประเทศมาเลเซีย สังกัดอัมโน (UMNO) ก่อนที่ภายหลังจะลาออกจากอัมโน เพื่อมาเป็นผู้แทนราษฎรอิสระ
อับดุล ราฮิม บิน บักรี ได้รับการเลือกตั้งเป็นผู้แทนราษฎรตั้งแต่ปี ค.ศ. 2004 และในปี ค.ศ. 2008 ได้รับการเลือกให้เป็นรองรัฐมนตรีในนามพรรคแนวร่วมแห่งชาติ (BN) จนถึงปี ค.ศ. 2018 ในเดือนเมษายน ค.ศ. 2008 บากรีได้รับการเลือกให้เป็นรัฐมนตรีช่วยว่าการกระทรวงการต่างประเทศ ได้รับเลือกให้เป็นรัฐมนตรีช่วยว่าการกระทรวงคมนาคม ในเดือนเมษายน ค.ศ. 2009 และรัฐมนตรีช่วยว่าการกระทรวงกลาโหม ภายหลังการเลือกตั้งทั่วไปในประเทศมาเลเซีย ค.ศ. 2013
อาดัม จาลา

อาดัม เรลซอน ลิมบาโก จาลา (เกิดเมื่อวันที่ 17 มิถุนายน ค.ศ. 1979) เป็นนักกฎหมาย นักการเมืองจากประเทศฟิลิปปินส์ สังกัดพรรคลากัส-ซีเอ็มดี โดยเป็นสมาชิกสภาผู้แทนราษฎรแห่งสาธารณรัฐฟิลิปปินส์ เขต 3 จังหวัด โบโฮล ตั้งแต่ปี ค.ศ. 2007 จนถึงปี ค.ศ. 2010
ยาป ฟัน ปราค (ประธานสโมสร)

ยาป ฟัน ปราค (10 กรกฎาคม 2453 – 7 สิงหาคม 2530) เป็นผู้บริหารสโมสรฟุตบอลชาวดัตช์และประธานสโมสรอาเอฟเซ อายักซ์
ประวัติ.
ยาป ฟัน ปราค เริ่มอาชีพการทำงานในธุรกิจดนตรีของพ่อในอัมสเตอร์ดัมซึ่งเป็นบ้านเกิดของเขา ซึ่งแตกต่างจากพ่อของเขา เขาเห็นศักยภาพที่ยอดเยี่ยมในแผ่นเสียงและเริ่มต้นธุรกิจของตัวเองในย่านดาวน์ทาวน์ Spui ในอัมสเตอร์ดัม โดยใช้ชื่อว่า Master's Voice
ชาร์ล ยเตอร์

ชาร์ล เอ็มเม็ตต์ ยเตอร์ (24 เมษายน ค.ศ. 1861 – 20 กรกฎาคม ค.ศ. 1943) เป็นข้าหลวงแห่งประเทศฟิลิปปินส์ ตั้งแต่วันที่ 5 มีนาคม ค.ศ. 1921 จนถึงวันที่ 14 ตุลาคม ค.ศ. 1921 และเป็นสมาชิกวุฒิสภามิสซุรีในปี ค.ศ. 1892 สังกัดพรรคเดโมแครต
รามอน เอ. เอสเตลลา

รามอน เอ. เอสเตลลา (ค.ศ. 1911 – ค.ศ. 1991) เป็นผู้กำกับภาพยนตร์และนักแสดงก่อนชาวฟิลิปปินส์
ผลงานในประเทศมาเลเซีย/สิงคโปร์.
1. 1957 / Kembali Saorang / One Came Back / Ramon Estella / Malay Film Productions
2. 1958 / Anak Pontianak / Son of Pontianak / Ramon Estella / Malay Film Productions
3. 1958 / / The Rape of Malaya / Ramon Estella / Malay Film Productions
4. 1959 / / Love Crazy / Ramon Estella / Malay Film Productions
5. 1959 / Samseng / Gangster / Ramon Estella / Malay Film Productions
6. 1963 / / King of Dracula / Ramon Estella / Cathay-Keris
7. 1963 / Darah-Ku / My Blood / Ramon Estella / Maria Menado Productions, Cathay-Keris
8. 1963 / Bunga Tanjong / Cape of Flowers / Ramon Estella/ Maria Menado Productions, Cathay-Keris
9. 1964 / Pontianak Kembali / The Pontianak Returns / Ramon Estella / Maria Menado Productions, Cathay-Keris
10. 1964 / Melanchong ka-Tokyo / Holiday in Tokyo / Ramon Estella / Malay Film Productions
11. 1964 / Dupa Chendana / The Enchanted Island / Ramon Estella / Malay Film Productions
12. 1965 / Pusaka Pontianak / The Accursed Heritage / Ramon Estella / Malay Film Productions
พล ฮม

พล ฮม (เกิดเมื่อวันที่ 3 กุมภาพันธ์ ค.ศ. 1946) เป็นนักการเมืองชาวกัมพูชา และเป็นสมาชิกรัฐสภาจากจังหวัดตาแก้ว นอกจากนี้ยังเป็นรองประธานพรรคสงเคราะห์ชาติ และในวันที่ 26 สิงหาคม ค.ศ. 2014 ได้รับการเลือกตั้งให้เป็นประธานกรรมาธิการการวางแผน
อู ชาญฤทธิ์

อู ชาญฤทธิ์ (เกิดเมื่อวันที่ 25 กุมภาพันธ์ ค.ศ. 1969) เป็นนักการเมืองชาวกัมพูชา เป็นสมาชิกพรรคสงเคราะห์ชาติ และเป็นผู้แทนราษฎรจังหวัดกันดาลและเป็นสมาชิกพรรคสิทธิมนุษยชน ตั้งแต่ปี ค.ศ. 2007 ถึงปี ค.ศ. 2012
แยม พนหฤทธิ์

แยม พนหฤทธิ์
แยม พนหฤทธิ์ (เกิดเมื่อวันที่ 7 กรกฎาคม ค.ศ. 1960) เป็นนักการเมืองและสมาชิกสภาผู้แทนราษฎรจากจังหวัดไพรแวง ตั้งแต่วันที่ 24 กันยายน ค.ศ. 2008 จนถึงวันที่ 16 พฤศจิกายน ค.ศ. 2017 เป็นประธานกรรมาธิการการศึกษา, เยาวชน, กีฬา, ศาสนา, วัฒนธรรมและการท่องเที่ยว
ยู หุกกรี

ยู หุกกรี (เกิดเมื่อวันที่ 20 สิงหาคม ค.ศ. 1944) เป็นนักการเมืองชาวกัมพูชา สังกัดพรรคฟุนซินเปก จังหวัดกำปงจาม ตั้งแต่วันที่ 14 มิถุนายน ค.ศ. 1993 จนถึงวันที่ 28 กรกฎาคม ค.ศ. 2013 และวันที่ 24 พฤศจิกายน ค.ศ. 2017 จนถึงวันที่ 29 กรกฎาคม ค.ศ. 2018 เป็นรัฐมนตรีว่าการกระทรวงมหาดไทย และเป็นรองประธานสภาผู้แทนราษฎรคนที่ 1
สริน ชาก

สริน ชาก (2 มกราคม ค.ศ. 1922 – ค.ศ. 1979) เป็นรัฐบุรุษและทูตชาวกัมพูชา และเป็นรัฐมนตรีว่าการกระทรวงการต่างประเทศตั้งแต่วันที่ 17 เมษายน ค.ศ. 1975 จนถึงวันที่ 4 เมษายน ค.ศ. 1976 สริน ชากจบการศึกษาปริญญาเอกที่มหาวิทยาลัยปารีสในปี ค.ศ. 1966 จากการทำวิทยานิพนธ์เรื่อง พรมแดนกัมพูชา (Les frontières du Cambodge)
อุมัร อัรร็อซซาซ

อุมัร อัรร็อซซาซ (เกิดเมื่อวันที่ 1 มกราคม ค.ศ. 1960) เป็นอดีตนายกรัฐมนตรีของประเทศจอร์แดน ดำรงตำแหน่งระหว่างวันที่ 14 มิถุนายน ค.ศ. 2018 ถึง 12 ตุลาคม ค.ศ. 2020 อัรร็อซซาซเกิดที่เมืองอัสซัลฏ์ จบการศึกษาปริญญาตรี คณะวิศวกรรมศาสตร์ในปี ค.ศ. 1981 ปริญญาโทสาขาการผังเมืองที่สถาบันเทคโนโลยีแมสซาชูเซตส์ และปริญญาเอกที่มหาวิทยาลัยฮาร์วาร์ด สาขาเอกการวางแผน โทเศรษฐศาสตร์
ฟาวซี มุลกี

ฟาวซี เอล-มุลกี (ค.ศ. 1910 – ค.ศ. 1962)  เป็นนักการทูตและนักการเมืองจากประเทศจอร์แดน ระหว่างที่ดำรงตำแหน่งเอกอัครราชทูตประจำสหราชอาณาจักร ในช่วงคริสตทศวรรษที่ 1950 มุลกีได้เป็นเพื่อนกับสมเด็จพระราชาธิบดีฮุสเซนแห่งจอร์แดน และในปี ค.ศ. 1953 ฮุสเซนก็ได้แต่งตั้งให้เป็นนายกรัฐมนตรีแห่งประเทศจอร์แดน
ทาเฮอร์ อัล-มาซรี

ทาเฮอร์ อัล-มาซรี  เกิดเมื่อปี ค.ศ. 1942 โดยดำรงตำแหน่งนายกรัฐมนตรีประเทศจอร์แดน ตั้งแต่วันที่ 19 มิถุนายน ค.ศ. 1991 จนถึงวันที่ 21 พฤศจิกายน ค.ศ. 1991 และก่อนหน้าที่มาซรี เป็นเอกอัครราชทูตประจำประเทศฝรั่งเศส เมื่อวันที่ 16 พฤศจิกายน ค.ศ. 1978 จนถึงวันที่ 21 กันยายน ค.ศ. 1988
ศาลเจ้าชินโต

ศาลเจ้าชินโต หรือ จินจะ  เป็นศาสนสถานที่ประดิษฐานคามิ หรือ เทพเจ้าของญี่ปุ่นหนึ่งพระองค์หรืออาจมากกว่านั้นก็ได้ โดยอาคารหลักของศาลเจ้าชินโตจะมีไว้สำหรับเก็บรักษาศาสนวัตถุอันศักดิ์สิทธิ์ แต่ไม่ใช่สำหรับให้ผู้คนเข้าไปสักการะ ในภาษาญี่ปุ่น ศาลเจ้าชินโตมีหลายชื่อ นอกจากชื่อ "จินจะ" แล้วยังมี "กงเก็ง" (gongen), "ยาชิโระ" (yashiro), "ไทชะ" (taisha) ซึ่งเรียกแตกต่างกันไปตามความหมายเฉพาะ
อาคารที่เชื่อว่าเป็นที่สถิตของคามิ (เทพเจ้า) จะเรียกว่า "ฮนเด็ง" (honden) หรือบางครั้งก็ใช้คำว่า "ชินเด็ง" (shinden)ซึ่งโดยทั่วไปจะไม่เปิดให้สาธารณชนเข้าชม แต่ในบางศาลเจ้าอาจไม่มีฮนเด็งก็ได้ เช่นในกรณีที่ศาลเจ้านั้นบูชาภูเขาทั้งลูกโดยตรง ก็มักจะประดิษฐานเพียงแท่นบูชาที่เรียกว่า "ฮิโมโรงิ "(himorogi) หรือผูกที่สะกดวิญญาณ "โยริชิโระ" (yorishiro) กับวัตถุต่าง ๆ เช่น ต้นไม้ หรือก้อนหิน ตัวอาคารฮนเด็งมักจะเชื่อมต่อเข้ากับหอเคารพ หรือ "ไฮเด็ง "(haiden) ซึ่งเป็นพื้นที่สำหรับสาธารณชนไว้สวดภาวนาหรือเคารพคามิที่เก็บไว้ในฮนเด็ง อย่างไรก็ตาม เป้าหมายสำคัญของศาลเจ้าชินโตไม่ได้มีไว้เพื่อการสักการะเป็นหลัก แต่มีไว้เพื่อเก็บรักษาศาสนวัตถุศักดิ์สิทธิ์เท่านั้น
สำหรับศาลเจ้าขนาดเล็กริมทางเรียกว่า "โฮโกระ" (hokora) และศาลเจ้าพกพาเรียกว่า "มิโกชิ" (mikoshi) ซึ่งจะอัญเชิญแห่ในพิธี (มัตสึริ; matsuri) ทั้งคู่ก็จัดเป็นศาลเจ้าชินโตประเภทหนึ่งเช่นกัน
องค์ประกอบ.
จากภาพ หมายเลขต่าง ๆ คือถาวรวัตถุที่มักพบในศาลเจ้าชินโต ดังนี้
อย่างไรก็ตาม ส่วนประกอบของศาลเจ้าชินโตมักมีการจัดรูปแบบที่หลากหลายกว่านี้มาก แม้นแต่ฮนเด็งซึ่งเป็นส่วนสำคัญที่สุดของศาลเจ้าอาจไม่ก็ได้ หากคามิเชื่อว่าสถิตในบริเวณหรือสถานที่โดยรอบศาลเจ้า
วัดพุทธกับศาลเจ้าชินโต.
จากเดิม การสร้างศาลเจ้าชินโตนั้นมักสร้างแบบชั่วคราว ไม่ได้มีลักษณะเป็นถาวรวัตถุ จนกระทั่งการเข้ามาของพระพุทธศาสนา สร้างแนวติดของการสร้างถาวรวัตถุขึ้น ซึ่งชาวญี่ปุ่นนิยมสร้างวัดพุทธไว้ประกอบร่วมกับศาลเจ้าชินโตเดิม ลักษณะแบบนี่นี้เรียกว่า "จิงกู-จิ"  ซึ่งแปลตรงตัวว่าวัดศาลเจ้า ซึ่งส่วนมากได้ถูกทำลายในภายหลังด้วยข้อกฎหมายใหม่ที่บัญญัติให้แยกวัดและศาลเจ้าออกจากกัน อย่างไรก็ตาม คติการสร้างศาลเจ้าชินโตใกล้กับวัดพุทธยังคงปรากฏให้เห็นทั่วไป เช่น วัดอาซากูซะในโตเกียว ประกอบด้วย วัดเซ็นโซซึ่งเป็นวัดในพระพุทธศาสนา นิกายมหายาน กับ ศาลเจ้าอาซากูซะ ซึ่งเป็นศาลเจ้าชินโตที่บูชาดวงวิญญาณของผู้สร้างวัดเซ็นโซ เป็นต้น ซึ่งรูปแบบของศาลเจ้าอาซากูซะที่กล่าวไปข้างต้นจะเรียกว่า "ชินจู-โด" ซึ่งเป็นชินจูชะประเภทหนึ่ง
โดยทั่วไปศาลเจ้าชินโตจะมีการสร้างใหม่บนศาลเจ้าเดิมเป็นรอบ ๆ เช่น ศาลเจ้าอิเซะจะสร้างใหม่ทุก 20 ปี แต่ที่สำคัญเป็นแนวทางปฏิบัติของทุกศาลเจ้ามาตลอดตั้งแต่อดีต คือจะไม่มีการเปลี่ยนทรงศาลเจ้า"เด็ดขาด" และจะสร้างด้วยสถาปัตยกรรมดั้งเดิมเหมือนศาลเจ้าหลังเดิมเท่านั้น
ชินจูชะ.
ชินจูชะ  เป็นศาลเจ้าชินโตรูปแบบหนึ่งที่สถิตคามิผู้ปกป้อง ที่เรียกว่า ชินจูงามิ (鎮守神; chinjugami) ซึ่งคือคามิที่พิทักษ์กป้องบริเวณพื้นที่หนึ่ง เช่น หมู่บ้าน ถนน อาคาร หรือแม้แต่ วัดพุทธ และ พระราชวัง เปรียบเทียบกับความเชื่อแบบไทยคล้ายกับ ผีเจ้าที่ สำหรับในจิงกู-จิ ศาลเจ้าชินจูชะจะเรียกว่า "ชินจู-โด"